कलिंगा स्टेडियम
कलिंगा स्टेडियम (अंग्रेज़ी: Kalinga Stadium) भारत के भुवनेश्वर, ओडिशा में स्थित एक एक बहुउद्देश्यीय अंतर्राष्ट्रीय खेल परिसर है। इसकी आधारशिला 1978 में ओडिशा के पूर्व मुख्यमंत्री बीजू पटनायक ने रखी थी। यह 2019 में अपनी स्थापना के बाद से इंडियन सुपर लीग क्लब ओडिशा एफसी का घरेलू मैदान है और 2018 से 2022 तक आई-लीग क्लब इंडियन एरो का भी घरेलू मैदान है। इस स्टेडियम में एथलेटिक्स, फुटबॉल, मैदानी हॉकी, टेनिस, टेबल टेनिस, बास्केटबॉल, वालीबॉल इत्यादि खेलों की सुविधाएं हैं। स्टेडियम की अन्य विशेषताओं में 8-लेन सिंथेटिक एथलेटिक्स ट्रैक, उच्च प्रदर्शन केंद्र और भारत का पहला ओलंपिक मानक गुलाबी और नीला एस्ट्रोटर्फ शामिल हैं।